王禹声（），字文溪，一作闻溪，南直隶苏州府长洲县民籍吴县人。明朝政治人物、进士出身。王鏊曾孙。万历十七年（1589年）己丑科进士，授刑部主事，引疾归。起补工部，榷北新关，以廉称。历员外郎、郎中，升承天府知府。税监陈奉贪横肆虐，奸民薛长儿、李二生皆承天人，为奉爪牙，楚人所在思乱。一日奉至承天，二生等尝以罪为钟祥令案治，至是图雪其私，诬以阻挠，下檄捕令，士民相聚揭竿。禹声单车谕止，闻者解去。而守陵阉杜茂倡言民变，擅调两卫官军，将大肆屠戮。禹声揭榜通衢，牒报上官，直列二阉激变状，阉恨甚，上书告变，禹声坐削籍归